પ્રજાસત્તાકદિન : ખેડૂતોની પરેડમાં કેટલાં ટ્રૅક્ટર આવશે અને કેવી છે વ્યવસ્થાઓ?\nબૈંસ પાસે સાત ટ્ર્રૅક્ટર, ચાર કાર અને જીપ છે, પરતું તેમણે દિલ્હી આંદોલન પર ખર્ચ કરવા માટે પોતાનાં ચાર ટ્રૅક્ટર અને બે અન્ય વાહન વેચી દીધાં છે.

બીબીસી પંજાબી સાથે વાત કરતાં તેમણે કહ્યું, “હું માત્ર 20 હેક્ટરની ખેતી કરું છું. પરંતુ ટ્રૅક્ટર રાખવું એ મારો શોખ છે અને મારી પાસે એક જ કંપનીનાં દરેક મૉડલનાં ટ્રૅક્ટર છે. આ મારો શોખ છે પરંતુ હવે સંઘર્ષ મારી સર્વોચ્ચ પ્રાથમિકતા છે.”

પંજાબના ખેડૂત અમરજીત સિંહ બૈંસની કહાણી ત્રણ કૃષિકાયદાઓ વિરુદ્ધ પંજાબના ખેડૂતોના સંઘર્ષની ભાવના અને આ જંગ માટે તેમનો જુસ્સો દર્શાવે છે.

પધિયાનાની જેમ જ, પંજાબનાં અન્ય ગામોથી પણ આવી જ કહાણીઓ આવી રહી છે કે ખેડૂત ટ્રૅક્ટર પરેડની તૈયારી કેવી રીતે કરી રહ્યા છે.

આ તૈયારી એક વ્યક્તિ તરીકે નહીં પરંતુ સામૂહિક લડાઈ સ્વરૂપે કરાઈ રહી છે.

“ભાઈ દિલ્હી માટે ટ્રૅક્ટરોના કાફલામાં જવાનો આજ આખરી દિવસ છે. ખેડૂતો અને મજૂરો પોતાના હાથોમાં ઝંડા લઈને મંડીમાં એકઠા થાય, જ્યાંથી બધા નારા લગાવતાં લગાવતાં દિલ્હી સુધી માર્ચ કરશે. આ જમીન પર વિવેકની લડાઈ છે, ભાઈ, જે દરેક ભોગે જીતવી પડશે.”

બઠિંઢામાં કોટશમીર ગામના ગુરુદ્વારાથી 24 જાન્યુઆરીની સવા3રે કરાઈ રહેલી આ ઘોષણા દિલ્હી તરફ એક ટ્રૅક્ટર માર્ચના અંતિમ આહ્વાન જેવી હતી.

બીબીસી પંજાબીના જાલંધરના પત્રકાર પાલ સિંહ નોલી, મોગાના સુરિંદર માને અને હરિયાણાના સત સિંહ અનુસાર, બંને રાજ્યોના લગભગ દરેક ગામ અને કસબાના હજારો ખેડૂતો દિલ્હી માટે રવાના થઈ ગયા છે.

કેટલાં ટ્રૅક્ટર દિલ્હી આવી રહ્યાં છે?

ટ્રૅક્ટર પર આંદોલનકારી ખેડૂતો

ખેડૂત નેતા રાજિંદર સિંહ દીપસિંહવાલએ બીબીસી પંજાબીને જણાવ્યું કે સચોટ સંખ્યાનું અનુમાન કરવું તો મુશ્કેલ છે, કારણ કે સંગઠનોના કૅડર સિવાય, જે ખેડૂત સંગઠનો સાથે નથી જોડાયેલા, તેઓ પણ મોટી સંખ્યામાં દિલ્હી આવી રહ્યા છે.

ખેડૂત નેતા બલદેવ સિંહ સિરસાએ મીડિયા સાથેની વાતચીતમાં દાવો કર્યો કે તેમને પ્રાપ્ત રિપોર્ટો અનુસાર, અમૃતસર-દિલ્હી રાષ્ટ્રીય રાજમાર્ગ પર બે લાઇનોમાં આવનારાં ટ્રૅક્ટરોની લાઇન અંબાલાથી લુધિયાણા સુધી હતી.

ભારતીય કિસાન યુનિયન દોઆબાના મહાસચિવ સતનામ સિંહ સાહનીએ કહ્યું કે 23 જાન્યુઆરીના રોજ ફાગવાડા સબ ડિવિઝન તરફથી 2500 ટૅક્ટર રવાના કરાયાં હતાં. બે હજાર ટ્રૅક્ટર પહેલાં જ ચાર જિલ્લા – દોઆબા જાલંધર, હોશિયારપુર, કપૂરથલા અને શહીદ ભગતસિંહ નગરથી નીકળી ચૂક્યાં છે.

ખેડૂત બલજીત સિંહ સંધાએ કહ્યું કે કાલા સંધિયા...\n\ntl;dr:
પંજાબના જાંલધર જિલ્લાના ગ્રામ પદિયાનાના એક ખેડૂત અમરજીત સિંહ બૈંસે કૃષિકાયદાઓ વિરુદ્ધ દિલ્હીમાં 26 જાન્યુઆરીના રોજ યોજાનાર ખેડૂત ટ્રૅક્ટર પરેડ માટે પોતાનાં ત્રણ ટ્રૅક્ટર મોકલ્યાં છે.